حياتنا غير لما تملى بالخير وفيها يفرح الغير ومن انها تحلى ايامك سابق الطير. وان جاري هون طير بتغيير شباب حقق حلالك سلام عليكم ورحمة الله وبركاته. شبابنا الجميل. اخواني واخواتي في الله وحشتونا جدا يا جماعة. بقى لنا مدة ما تقابلناش مع بعض. ربنا يحفزكم ويبارك فيكم يا رب. واحنا خارجين من اعظم
موسمين عبادة يا جماعة خارجين من رمضان وخارجين من عشر ذي الحجة خارجين من اعظم نبعين لتطهير قلب الانسان. اول حاجة شكر لكل واحد اطمن علي في المرض الاخير اللهم لك الحمد. اللهم لك الحمد والشكر يا رب يكون كفارة للذنوب ورفعة للدرجات يا رب. لنا جميعا باذن الله سبحانه وتعالى
الله خيرا. وصلت لفين؟ وصلت لفين؟ دي رسالة يعني اصبت بازن الله سبحانه وتعالى ان انا اقولها بعد انتهاء عشر ذي الحجة مباشرة بعد ما خلصنا اعظم موسمين عبادة في السنة كلها. احنا لسة خارجين من رمضان ومن عشر ذي الحجة. اعظم موسمين عبادة في السنة. يعني انت
دلوقتي وانت الوقتي المفروض تكون في اعلى منسوب ايماني طول السنة. ليه؟ لانك دلوقتي خارج من اعظم موسمين عبادة. فالمفروض انت الوقتي تكوني اعلى من اسلوب ايماني. اعلى لحزة في صلتك بالله. اعلى لحزة في عزيمتك الايمانية. اكتر لحزة اورادك مستقرة فيها. لانك انت الوقتي لو ما انتاش مستقر بعد
اكبر موسمين عبادة امالها تستقر امتى؟ لو انت دلوقتي ما انتيش امورك متظبطة وعزيمتك الايمانية عالية وانطلاقك لربنا في قمته في اللحظة اللحظة اللي احنا فيها دي. امال امتى يا جماعة؟ يا جماعة اول موسم عبادة لسة عليه تسع شهور. بازن الله اللي هو رمضان. الا اللي بقى هيطلع عمرة في النص. عشان يجدد الشحن
ايماني في قلبه يعني عايز اقول ان الفترة اللي احنا فيها دي اكتر فترة لازم نقف فيها مع نفسنا. ولازم تحاسبي فيها نفسك ولازم تحاسب فيها نفسك ليه؟ لانك دلوقتي انت عامل
زي تاجر خارج من موسمين تجارة اكبر موسمين تجارة لازم يشوف رصيده في البنك زاد ولا لا لازم يشوف البضاعة اللي في المحل بتاعته زادت ولا لا الصفقات التجارية والعلاقات التجارية بتاعته زادت ولا لا؟ لازم يشوف لو ما زادش الوقتي وما هيزيد امتى؟ لو هو مش في قمته الوقتي هيبقى في قمته امتى
يبقى الانسان اللي مننا الوقتي ما هواش في اعلى منسوب ايماني له طول السنة. وفي اعلى منسوب في الاستقرار في الاوراد والعمل الصالح له طول السنة يبقى لازم يقف مع نفسه ويشوف هو كان بيعبد ربنا بجد ولا هو يعني العبادة بتاعته والشحن بتاعه عايز يتزبط عايز يعرف
ازاي يعبد ربنا؟ سبحانه وتعالى اخوانا لو احنا معنا الوقتي ستوب ووتش وقعدنا نشوف عداد السواني والاجزاء من السانية وهو شغال الواحد لان كل سانية بيموت اتنين بني ادمين على وجه الارض. يعني دلوقتي احنا بادئين الحلقة دي بقى لنا قد ايه ؟ بقى لنا مسلا تلات دقايق تلات دقايق او دقيقتين يعني مات لحد
دلوقتي على وجه الارض من ساعة ما بدأنا حوالي تلتمية وستين بني ادم. تلتمية وستين واحد وواحدة ممكن يكون نصهم من الشباب. زي ما انتم شايفين كل ما تفتح الفيس كل يوم الله يرحمك يا محمد وصورة شاب الله يرحمك يا فلان وصورة شاب الله يرحمك يا فلان وصورة شاب لسه شاب في اولى سانوي سبحان الله معدي
قدام القطر يعني سبحان الله! ازاي يتعمى! ازاي ما شفش! مات الله يرحمه! شباب كتير جدا في الجنازة بتاعته! كلهم مجوزين وكلهم مفزوعين! يا اخوانا محتاجين احنا ممكن نموت في اي لحظة. ما هو دا اللي ربنا قاله سبحانه وتعالى. فانه ملاقيكم مبعوثين من ايه؟ خايفين من ايه؟ عايزين نبدأ نفكر صح يا جماعة واحنا في
اللحظة دي بتوع البورصة والحسابات بتاعة البورصة تلاقيهم عاملين اسهم والاسهم اللي طلعت والشركات اللي نزلت وعاملين حسابات وعاملين كرفات ليه؟ بيحسبوا في امور الدنيا. الكل بيحسبها. اشمعنى انت ما بتحسبهاش ؟ في اخطر حاجة ربنا ما ادكيش عقلك غير عشان تحسبيها فيها. ده احنا ربنا مدينا عقلنا عشان
احسبها في الدنيا والاخرة لعلكم تتفكرون في الدنيا والاخرة. لازم نعرف لسه قاري اية وقفتني سبحان الله العظيم. ينبأ الانسان يومئذ بما قدم واخر. قلت يا رب يا ترى يوم القيامة الانسان هيبقى قدم ايه واخر ايه؟ ايه الحاجة المقدمة عندك؟ ايه الاولوية اللي عندك؟ ايه الحاجة اللي انت
بتحزن لو راحت منك. وايه الحاجة اللي في الاخر بتفكري فيها في الاخر؟ عايزين نفكر يا اخواننا تفكير منطقي الوقتي في اللحزة اللي بعد اكبر موسمين عبادة احنا وصلنا لفين ؟ وصلت لفين ؟ وخصوصا ان نهاية السنة الهجرية بعد ايام يعني ايه ؟ يعني احنا الوقتي فيه سنة كاملة بنودعها من عمرنا وبنبدأ سنة جديدة
وصلت لفين ؟ اتغير فيك ايه ؟ لازم خمس اسئلة. كل واحد فينا وكل واحدة فينا يسأل نفسه فيهم الوقتي. خمس اسئلة. السؤال الاولاني تاني خرجت بايه؟ السؤال التاني اتغير فيك ايه؟ السؤال التالت ربنا قبل اللي انت عملته في الموسمين
ده ولا لأ؟ السؤال الرابع طب ناوي على ايه؟ السؤال الخامس وصلت لفين؟ ووصلت لفين؟ اللي هو اخطر سؤال. عشان كده هنقف معي في الدرس بتاع الليلة بازن الله سبحانه وتعالى. السؤال الاولاني خرجت بايه؟ انت خرجت بايه؟ انت خرجت بايه من الموسمين الكبار دول؟ خرجت بصاحب صالح. يبقى انت
خرجت بغنيمة كبيرة خرجت بورد بقى فيه ورد عبادة في حياتك ما كانش موجود. ايه الحاجة الوحشة اللي كانت في حياتك وما عادتش موجودة؟ ايه الحاجة الحلوة اللي كانت مش موجودة في حياتك وربنا جابها لك. خرجت بايه؟ خرجت بقرار؟ خدت قرار ما كنتيش قادرة تاخديه. خدت قرار حصل نقلة في
حياتك وفي علاقتك بالله. خرجنا بايه يا جماعة؟ السؤال التاني. اتغير فيك ايه؟ اتغير فيك ايه؟ يا ترى ايه اللي اتغير في هدفك في طموحك في عزيمتك في اخلاصك في صدقك في امراض قلبك اللي انت عايزة تعالجيها في امراض نفسك والانا اللي جواك
الكبر والعقب والحسد ايه اللي اتغير فينا يا جماعة؟ يا اخوانا فيه دلوقتي ملايين من الشباب موجودين على السوشيال ميديا وعلى الفضائيات. انت واحد من اللي بيسمعوا الكلام عن ربنا الوقتي اشمعنى انت؟ ده اصطفاء من ربنا. ان ربنا اصطفاني انا مش اكتر واحد بيعرف يتكلم. فيه اساتزة جامعات لسانهم ده
ما شاء الله! يعني ما حصلش! فيه مندوبين مبيعات محترفين! يبقى انا مش احسن واحد بتكلم! طب انا الوقتي ربنا اختارني ان انا اتكلم! وانت الوقتي انت مش اغنى واحد ولا انت اجمل واحدة ولا انت اعلى واحد في المجتمع انما انت ربنا اختارك الوقت انك تسمع. يبقى ربنا يريدك يبقى ربنا بيحبك يبقى ربنا بيفتح
باب رحمته خرجت بايه؟ اتغير فيك ايه؟ ايه اللي اتغير فيك؟ عايزين واحنا خارجين من اكبر موسمين عبادة. نسأل نفسنا يا جماعة. اول حاجة صحح عملك. ربنا بيقول الذين يستمعون القول فيتبعون احسنه. يستمعون فيتبعون. البطارية لو قعدت حاططها في الشاحن ليل نهار هتملح وهتبوز في الاخر. يبقى انت الوقتي موسمين
لازم تخرج منهم على شغل زي بالزبط مؤمن قال ياسين وجاء من اقصى المدينة رجل يسعى. يبقى هو كان في اقصى المدينة بيتربى نزل الواقع اشتغل عمل بطولة. يبقى انت الوقتي لازم كده من الايات اللي بتأسر في قلب الواحد. فاذا قرأناه فاتبع قرآنه. اتبع. القرآن مش
الكلام للاستمتاع. القرآن كلام عشان يغير في واقعك. عشان كده فاذا فرغت فانصب. اوعي تنامي. اوعى بعد عبادة ربنا تنام. الشيطان ينشك على طول لان العبادة دي حصن لو خرجت من الحصن عدوك هينشك حرامي بيلف حوالين بيتك عشان يدخل يقتلك ويسرقك
انت خرجت له في الشارع هيعمل فيك ايه؟ انت اللي خرجت له بنفسك من الحصن اللي انت كنت فيه هيعمل فيك ايه؟ الموضوع مش لعب يا جماعة. عشان كده لازم
الموسمين بتوع العبادة اللي احنا خارجين منهم دول يزودونا انكسار من الحاجات اللي هزت قلب الواحد وانا خارج من عرفات السنة دي وعرفات بقى قاعدين بقى ندعي ربنا ربنا واحد اخواني بقى قعد يدعي قبل المغرب يا رب احنا رجعنا الوقتي صفحة بيضا يا رب. الحمد لله من حسن زنه بالله بيدعي ربنا انه خلاص
غفرت له ان كل حاجة اتغفرت له جايين من عند جبل الرحمة. وجايين من الدعاء وجايين من البكاء وخارجين من عرفات. ذكرت قول الله ثم افيضوا من حيث افاض الناس واستغفروا الله. قلت يا رب يعني انت جمهور المفسرين ان هنا الافاضة من عرفات. يا رب اول زكر
بستفتح به حياتي بعد المغفرة هو الاستغفار. يعني ايه المعنى الخطير ده يا جماعة؟ يعني العبادة لازم تزيدك انكسار. يعني انت انت لربنا زاد. خوفك من ربنا زاد. خوفك من زنوبك زاد. خوفك من عذاب القبر زاد. خوفك من الاخرة ويوم القيامة زاد. لازم
تزودنا صحح عملك. الحاجة التانية اللي لازم تتغير فيك. صحح نيتك. اوعي تكون نيتك انك عبدتي ربنا في موسم وكل موسم وانتم طيبين وكل موسم بقى ان شاء الله نرجع لك يا رب نعبدك فيه. اوعى تكون نيتك انها مواسم وعدت وان شاء الله بعد تسع شهور نتقابل عشان نعبدك تاني بقى يا رب ان شاء الله
اوعى يكون نيتك ان ربنا محطة في حياتك. اوعي اوعي تكون العبادة والاجتهاد محطة في حياتك. وبعد كده خلاص شوية دنيا بقى ونبقى نرجع للعبادة الموسم اللي بعده اوعي علاقتك بربنا تتقطع. اوعى اقبالك على ربنا يتقطع. اوعي رغبتك لربنا تتقطع. الحاجة التالتة بعد صحح عملك
نيتك صح فهمك. اوعوا تفتكروا ان عشر ذي الحجة يا جماعة او رمضان دول كانوا ايفينت في حياتنا. والحمد لله الايفينت عدى كويس وزكرنا ربنا في زي الحجة وقرينا القرآن في رمضان. يا اخوانا المواسم دي ترصيص زوايا. المواسم دي سورة تصحيح. المواسم دي تعديل
مسار المواسم دي عربية دخلت التوكيل. مش عشان تخرج تترمى في الجراج. عشان تخرج تشتغل اكتر ما كانت بتشتغل. المواسم دي بتشعرك مع الدنيا مغلق للتحسينات. عشان يبقى شعارك مع الاخرة بعدها مفتوح للانجازات. المواسم دي ربنا بيقول ان الله اشترى من المؤمنين
انفسهم واموالهم انت بعتي نفسك لربنا انت بعت نفسك لربنا في رمضان وعشر ذي الحجة بترجع في كلامك ليه؟ اوعي ترجعي في كلامك مع ربنا ربنا فتح لك في المواسم دي ابواب رحمته. اوعي تقفليها على نفسك. انت كنت في جنة. اوعى الشيطان يخرجك من الجنة بعد ما ربنا دخلك فيها
اخرجهما مما كان فيه. كانوا في نعيم وربنا قال لادم كده فلا يخرجنكما من الجنة فتشقى. اوعى الشيطان يخرجك من جنة الذكر. اوعى الشيطان يخرجك من جنة القرآن بعد ما ربنا دخلك الجنة. في تلاتين يوم في رمضان وعشر تيام في عشر ذي الحجة
اوعوا تخرجوا من الجنة اللي ربنا دخلها لك. اوعوا يا اخوانا ربنا فتح لك. ربنا فتح لك ابواب رحمته هتقفليها على نفسك تاني. انت كنت في حصن ما تخسروش. يبقى ازا صحح فهمك
احنا كنا في تعديل مسار. احنا كنا في سورة تصحيح. احنا كنا في منطلق عشان نخرج نعمل بطولة بازن الله. يبقى السؤال التاني اتغير فيك ايه ايه؟ السؤال التالت ربنا قبلك ولا لأ؟ ربنا قبل منك ولا لأ؟ انت الوقتي مقبول؟ مين المقبول؟ فنهنيه؟ ومين المخزول
كيف نعزيه؟ انت اتقبلت فيه عمل لك سجدة واحدة في رمضان اتقبلت؟ ذكر واحد في عشر ذي الحجة اتهبل ركعة واحدة في قيام ليل ولا في تهجد اية قرآن واحدة اتعملت. يا اخوانا عايزين نقف نفكر الوقتي طب اعرف منين ربنا قابلني ولا لأ ؟ علامتين تعرفي منهم ربنا قبلك ولا لأ
العلامة الاولى ان علامة القبول الفتح. لو ربنا فتح لك ابواب طاعة جديدة بعد المواسم دي اعرف ان ربنا قبلك. ربنا بيقول للذين في هزه الدنيا ايه ؟ ايه يا رب؟ هتديني ايه ؟ للزين احسنوا انا احسنت يا رب في رمضان وفي عشر زي الحجة اللي احسن هتدي له ايه يا رب في الدنيا
قبل الاخرة للزين احسنوا في هزه الدنيا حسنة. يعني سواب الحسنة ان ربنا يفتح لك حسنة بعدها. سواب العمل الصالح ان ربنا لك عمل صالح بعده. والعلامة التانية ان ربنا يرقيك. ان ربنا يرقيك. كنت باقرأ في سورة الحق والمعارج. والحاقة بتتكلم عن قدرة الله
وقدرة الله على اهلاك الظالمين فترى القوم فيها صرعى. وقدرة الله على نجاة المؤمنين. انا لما طغى الماء حملناكم بقدرة الله على انقلاب الكون وانشقت السماء فهي يومئذ واهية. وقدرة الله على ان الكون يبقى جميل فلا اقسم بما تبصرون
وما لا تبصرون. بعد كده جت المعارج تتكلم عن عظمة الله. من الله ذي المعارج تعرج الملائكة والروح اليه. الكون كله عايز يوصل لك يا رب. الكون كله عايز يوصل بقلبه لك يا رب. الكون كله انت مقصده وهدفه. يا رب جت بعدها سورة ايه؟ سورة نوح
ربي اني دعوت قومي ليلا ونهارا. قلت سبحان الله! فعلا ترتيب اعجازي. فعلا ترتيب الصور توقيفي اعجازي. اللي هيدخل في قلبه صفات ربنا اللي في الحق والمعارج لا يمكن مش هيتكلم عن ربنا ليل ونهار. لا يمكن هيبطل دعوة الى الله. فبعد الكلام عن قدرة الله
الله في الحق والمعارج. جه الكلام عن الدعوة الى الله في نوح. ده ترقية يا جماعة. يبقى معناها اللي هيعرف ربنا هيترقى وهيشتغل في الدعوة. انت اترقيتي. ايه الترقية اللي
جات لك بعد الموسمين دول اوعى يكون ما جالكش ترقية. اوعى يكون ما فيش حاجة جديدة في حياتك. ما فيش طلب علم وما كانش موجود. ما فيش قيام ليل ما كانش موجود
ما فيش دعوة الى الله ما كانتش موجودة. ما فيش فتح في الفهم والبصيرة. ما فيش عزيمة ما كانتش موجودة. اوعوا تكونوا ما اتفقتوش يا جماعة. اوعوا تكونوا بعد موسمين الفتوحات والعطاءات والنفحات وتنزل الملك. وتجلي الملك. اوعى يكون بعد كل ده. انت لسه مكانك. وانت لسه
اوعوا تكونوا لسه في الشات داون. اوعوا تكون لسة في المكان بتاعنا. يبقى السؤال الاولاني. السؤال الاولاني خرجت بايه السؤال التاني اتغير فيك ايه؟ السؤال التالت ربنا قبل ولا لأ؟ السؤال الرابع ناوي على ايه
ناوي على ايه ؟ يعني تخيل انت قاعد دلوقتي كده اه ومسلا اه اه قاعدين مسلا ايه اه مع بعض كده بقى ايه مباشر اهو مع بعض وفجأة جالك تليفون
انت في مكان كده بعيد عن بيتك فجأة جالك تليفون الحق فيه حرامي دخل بيتك ومراتك فيه وولادك فيه والحرامي مسلح ومعاه سكينة هتعمل ايه يا نهار ابيض ده انت هتفقد اعصابك. ده انت ممكن تجري زي المجنون ده. انت ممكن تتشل في مكانك. من الصدمة حرامي معه سكينة. وهو دلوقتي مع ولادي ومع مراتي في نفس البيت. يعني
فيهم ايه؟ المؤمن يا جماعة لما يحس ان فيه اي مخلوق او تعلق بدنيا او شهوة دخل قلبه اخطر من انه يعرف ان حرامي دخل بيته ومراته وولاده موجودين فيه. عارف يمسك حرامي المؤمن بيراقب قلبه. لازم يبقى يبقى ناوي على ايه
ان انا ابقى حريص على قلبي. ان انا ما فيش حرامي عاد يدخل القلب. ما فيش حاجة غيرك يا رب هتدخل قلبي. ما فيش شهوة ولا شبهة بعد كده ان شاء الله بازن الله. هاحافز على
قلبي مش هسيبه بلطشة كده اي شبهة في اي صفحة فيس ولا اي شهوة في الشارع ما عدتش هسيب قلبي كده مرمي اي حاجة تدخل فيه يبقى ناوي على ايه؟ انتم عارفين يا جماعة المفروض احنا بعد الموسمين دول نخرج عاملين زي ايه؟ عارفين الراجل الكبير اللي عنده مسلا ستين سبعين تمانين سنة ومعه كيس فلوس
فيه مسلا ستين جنيه او سبعين جنيه فهو خايف احسن يجي له مضاعفات سكر ويضطر يروح المستشفى. فعين الفلوس وحاطط الكيس ورابط الكيس جوة كان كيس قماش ليه ؟ لانه ممكن يحتاجه في اي وقت. اهو المفروض نخرج من الموسمين دول احنا حاسين ان الباقي من عمرنا قليل. ما احناش عارفين هنقابل ربنا ازاي
احنا ما عدناش بنصرف وقتنا في اي حاجة. ما عدناش بنرمي ليلة كده في اي في اي حاجة ما لهاش قيمة. ما عدناش بنضيع ايامنا في اي حاجة ما لهاش قيمة. ما ما
ما نطلعش من كيس العمر غير في حاجة تستاهل. السؤال الخامس وصلت لفين ؟ هو ده اخطر سؤال دلوقتي بقى ؟ وده السؤال اللي احنا هنقف مع بعض فيه الليلة بازن الله
وصلت لفين ؟ انت وصلت لفين ؟ بعد اكبر موسمين تجارة وصلت لفين ؟ بعد اكبر موسمين عبادة انت فين ؟ اوعى تكون مكانك. تبقى موصول يبقى انت عامل زي اللي قاعد يجري وفي الاخر في نفس المكان بتاعه. قاعدين نجري وفي الاخر في مكانا المفروض تكون تقدمت
وصلت لفين ؟ وصلت لفين دي هنقف معها بقى يا جماعة؟ وصلت لفين ؟ في مقامك عند ربنا. اتغير ايه في مقامك عند ربنا؟ انت دلوقتي اقرب الى الله. ربنا
بيحبك اكتر من قبل كده وصلت لفين ؟ في مقامات الجنة درجتك في الجنة لو انت مت دلوقتي. درجتك في الجنة ايه ؟ وصلت لفين ؟ وصلت لفين ؟ في القرآن. بعد شهرين
قاعدين نقول القرآن القرآن. وصلت لفين مع القرآن. وصلت لفين مع الذكر. اوعى تكون ما اترقتش. انا باكلمك دلوقتي وقلبي هيتخلع. احسن وانا باسألك سؤال من تكون الاجابة بتاعتك ساعتها ما فيش. ما زدتش ما زدتش في الذكر بعد عشر ذي الحجة يبقى تزيد امتى؟ ما زدتش مع القرآن بعد رمضان وذو الحجة يبقى تزيد
امتى ؟ وصلت لفين ؟ مع اخوانك اللي عمرك ما هتوصل لربنا من غيرهم ابدا. وصلت لفين ؟ في عزيمتك على السبات حتى الممات في العزم بتاعك زدت ولا لا؟ وصلت لفين؟ في استعمال ربنا لك في نصر دين ربنا. وصلنا لفين في ورد العبادة يا جماعة؟ الورد بتاعك اخباره ايه؟ ده اخطر سؤال
في كل الاسئلة اللي فاتت دي كلها وردك اخباره ايه؟ لسه ما لكش ورد؟ لسه الورد بتاعك بيحجل آآ سطر وسطر. لسه الورد بتاعك ضعيف قلب فيه ولسه تايه لسة تايهة ما لكيش ميعاد سابت بتقري فيه قرآن! ما لكيش كمية سابتة من القرآن بتقريها كل يوم! ما لكش زكر معين
تقراه في ورد سابت لسة تايه لسة مكاننا يا جماعة ولا تقدمنا وصلت لفين ؟ وصلت لفين في مقامك عند الله؟ وصلت لفين ؟ لما باقرأ قول سبحانه وتعالى والذين يؤتون ما اتوا وقلوبهم وجلة انهم الى ربهم راجعون. سبحانك يا رب
تعليق قرأته في الآية ديت. واحد بيقول قلوبهم وجلة. يعني قلبه بيرتجف. يؤتون ما اتوا. يعني بيصلي وقلبه بيرتجف من الخوف من ربنا البس النقاب بتاعها وقلبها بيرتكب او الحجاب الشرعي. السليم او حجاب امهات المؤمنين وقلبها بيرتجف من الخوف من ربنا. التانية بتلبس آآ
ميني جيب ونازلة ومش خايفة ولا في قلبها. التانية بتلبس مابتشو نازلة في الجامعة تفتن الشباب ومش هاممها دي بتلبس حجاب امهات المؤمنين وقلبها مرعوب قابلني ولا لأ يا رب والذين يؤتون ما اتوا وقلوبهم وجلة. قايم يقوم الليل وقلبه بيرتجف من الخوف من ربنا. التعليق بيقول لك بيقول
ازا كان ده حاله وهو بيطيع ربنا. قلبه بيرتجف. اومال حاله وهو بيعصي ربنا ايه؟ امال وهي بتعصي ربنا قلبها شكله ايه؟ ازا كان قلبه بيتجف وهو بيصلي. وبيصوم وهي بتطلع الصدقة. ازا كان قلبه بيرتجف وهو بيتكلم عن ربنا وبيدعو الى
وبيكلم الناس عن ربنا. امال قلبه لما يقع في معصية يبقى شكله ايه؟ يبقى مفزوع قد ايه؟ يبقى موجوع قد ايه؟ يا اخوان في ناس واصلة ربنا كلمنا في القرآن عن ناس واصلة كأن ربنا بيقول لك غير. غيري انت ما بتغرش ليه؟ لما ربنا سبحانه وتعالى يقول
رجال لا تلهيهم تجارة ولا بيع عن ذكر الله. ازاي ما بتغيرش؟ لا تلهم تجارة ولا بيع. طب ما البيع يا رب جزء من التجارة. البيع ساعة ما بقبض الفلوس. طب ما ده جزء من التجارة. لأ. اصل البيع ده ساعة ما بتقبض الفلوس. فبيبقى القلب معلق بالفلوس. اللحزة دي ربنا قال ان فيه ناس وهي
بتقبض الفلوس قلبها مع الله. وهي بتقبض الفلوس قلبها بيذكر جلال الله. سبحان الله! ازا كان ده حال قلبه وهو وبيتعامل في التجارة والبيع. امال حال قلبه وهو في المسجد ايه؟ امال ده قلبه وهو بيصلي شكله ايه؟ امال ده قلبه وهو في الخلوة شكله ايه؟ امال ده قلب
هو بيقرا القرآن شكله ايه؟ امال ده قلبه؟ يا اخوانا عايزين لما نسمع قول الله الذين يذكرون الله قياما وقعودا وعلى جنوبهم. فيه ناس اربعة وعشرين ساعة مع الله. اربعة وعشرين ساعة قلبهم موصول بالله. طب احنا وصلنا لفين ؟ وصلت لفين ؟ في مقامك عند الله. اتنين وصلت لفين
وصلت لفين في درجتك في الجنة؟ درجتك في الجنة زادت ولا لأ ؟ الاسانسير طلعت احد اخوانا كده يعني احد من اعرف يعني كان آآ يعني ما شاء الله مجتهد
في انواع من العبادات كده وبعد كده حصل موقف كده نزل فيه يعني اتشاف له رؤيا ان هو راكب اسانسير والاسانسير قعد يطلع به واسانسير جميل وكبير ومريح الاسانسير وقف. يعني المفروض ان احنا راكبين اسانسير يا جماعة وقاعدين نطلع في مدارج الجنة. مش عايزين نقف بقى. وصلت لفين في درجات الجنة؟ في الدرجة بتاعتك في
جوار الرحمن في جنة الفردوس بازن الله. لما اه كنت باقرأ قول الله سبحانه وتعالى مثل الجنة التي وعد المتقون. من الايات اللي بتهز قلبي اوي مثل الجنة التي وعد المتقون. مش الجنة مثل يعني ربنا بيقول كل ده مثل يعني مثلا يعني الجنة اجمل من كده. بس انت ما تقدرش
اكتر من كده. مثل الجنة التي وعظ المتقون. فيها انهار من ماء. انهار من ماء. طب يا رب انا هعمل ايه بالمية؟ هو انا بعطش الجنة لأ ما فيش عطش في الجنة. اومال انا اعمل ايه بالماية ؟ يا ابني الماية دي نوع من انواع العين الجنة. طب استنى كده انهار من ماء غير اثم. وانهار من لبن
لم يتغير طعمه. هو فيه جواميس في الجنة؟ لأ ما فيش جواميس ولا بار في الجنة. طب اللبن جاي منين يا عم؟ ومين قال لك ان ده له علاقة بلبن الدنيا اصلا
لبن العصفور حتى وانهار من خمر لزة للشاربين. انا وانهار من عسل مصفى وفيه نحل في الجنة ما فيش نحل. نحل ايه اللي يعمل انهار عسل؟ ربنا بيقول فيها انهار وانهار وانهار وانهار. مش نهر ده انهار على انهار. ولهم فيها من كل الثمرات
يعني ضفاف نهر عسل وضفاف وتخيل بقى جميع انواع الفواكه. نهر لبن نهر خمر والضفاف بتاعه جميع انواع الفواكه خدوا بالكم يا جماعة ده مش اي نعيم لاي حد في الجنة. ده ده في سورة محمد سورة القتال. ده ده للي جاهدوا في سبيل الله. دي جنة المجاهدين. ده مش وصف جنة عموم اهل ايه
عموم اهل الجنة. ده وصف جنة المجاهدين اللي اللي صاروا وراء محمد بن عبدالله في الجهاد في سبيل الله. من الحاجات اللي استغربتها جدا في الاية ان ربنا جاب الماية الاول وبعد كده اللبن وبعد كده الخمرة وبعد كده العسل. رغم ان في الدنيا الترتيب عكس كده. يعني في الدنيا عسل طبعا ما حدش تعتقد ان العسل ابو تلاتين
الكيلو اللي احنا بنعمله ده. يعني انا مرة لما كنت في بنجلاديش واحد اداني عسل سدر يمني اللي هو اعلى عسل في الكرة الارضية. عسل سدر يمني هدية. حاجة تانية يا
يا جماعة يعني مرة كنت مريض جدا مرض يعني اللهم لك الحمد يعني عضال. واحد جاب لي عسل صحراوي في خلال تلات ايام اللهم لك الحمد تاخد الجرعة تحس ان انت يعني يعني ما تقيسش على اللي انت ما يتقال لكش ان اللبن يعني اللبن كيلو اللبن اللي انت بتشتريه ده قصة تانية
ففي الدنيا الترتيب عكس كده. في الدنيا العسل طبعا اعلى حاجة في الدنيا بالزات الانواع النادرة بقى. كشميري والسدر اليمني والكلام ده. بعد كده الخمر. الخمر ده فيه دايز بسبعين الف جنيه خمر بعد كده بعد كده اللبن بعد كده الماية. في الاخر الترتيب جه العجز كان اوعى تزن ان الكلام اللي انت
له علاقة بالدنيا اصلا. ده ممكن الماية في الجنة تبقى حاجة اجمل من اي نعيم في الوجود او في التصور اصلا. يعني ما تقيسهاش عشان كده الصفحة اللي قبلها في سورة محمد ربنا قال اية غريبة جدا عن الجنة. ويدخلهم الجنة بيتكلم على المجاهدين اللي استشهدوا في سبيل الله. ويدخلهم الجنة عرفها
يعني ايه عرفه يا نوس عارف بتاع كي جي وان الطفل اللي بيروح حضانة يقولوا له دي ايه؟ تفاحة شاطر. ودي ايه؟ دي اسمها سحابة برافو. وده قلم بيعرفوه الدنيا لانه مش عارف حاجة في الدنيا. ده بيدخل الجنة مش عارف حاجة في الجنة. هو ده ايه؟ ده لبن. ده لبن. هو ده ماله باللي كان في الدنيا. عرفها
ان الجنة دي حاجة لا لا يتخيلها احد محتاج انك تتعرف الاول على كل حاجة فيها عشان تعرف تتعامل معها. يا اختي فيه ناس بتظن النخلة لما بتشوفك استغفر الله العزيم يحسبها ربه استغفر الله العزيم. يشوف العبد عبد من عبيده في الجنة يحسبه الهه والعياز بالله. اسجد له مش عارف
تخيلوا بس ده برضو جنة مين؟ جنة المجاهدين. جنة المجاهدين. يعني وصلت في درجتك في الجنة لفين؟ عشان كده ربنا بيقول وفي ذلك تنافس المتنافسون وفي زلك اوعوا تتنافسوا في الدنيا تتنافس دي شفت منزر مسلا رونالدو ولا ولا ميسي ولا حاجة وهم بيلعبوا مسلا في
هلاقي مسلا مش الدوري الاسباني بقى ولا مسلا ولا ولا دوري ايه فرق اوروبا ولا تخيل وهو بيعرق والفانلة بتاعته بقت عرقان وبيشر وبيجري ليه يا عم الكاس الكاس ابو ودنين كبار مين اللي هياخده ؟ اهو بالزبط كده الوقتي ده هيموت على الجنة. هيموت ما فيش حد هيسبقني للنعيم ده
ما فيش حد هياخده مني. وصلت لفين في درجات الجنة؟ وصلت لفين مع القرآن؟ وصلت لفين مع القرآن يا جماعة؟ وصلنا لفين مع كلام الله؟ كلام الله واحد بيمسك المصحف كده يا رب يا رب امتى هيبقى ده ربيع قلبي؟ امتى هيبقى ده نور صدري؟ امتى هيبقى ده جلاء حزني؟ الواحد
هو بيقول اللهم اجعل ان تجعل القرآن العظيم جلاء حزني. هو ممكن يا جماعة ييجي يوم يبقى الواحد مكتئب ومخنوق وتعبان ومهموم يفتح المصحف كده يبص كده في ايتين يقوم يرقص من الفرحة قدامي واحد صاحبي والله حصلت قدام عيني. كان بيموت من الهم
دخلنا مسجد وقاعد ماسكني مش هنا حوالي تلاتة كيلو. انا انا انا مش قادر انا خايف انا انا. دخلنا المسجد فتح المصحف وانا اتشغلت جنبه كده لقيته جاي لي بيقول لي بيقول لي انا دلوقتي فاتح اخر صفحة في سورة ياسين. قال لي انا حاسس ان انا عايز اطير. انا حاسس ان انا ربنا مديني قوة عجيبة. انا اول ما فتح
المصحف حياته اتغيرت. ممكن نوصل لكده؟ ممكن القرآن يبقى لنا كده؟ عشان القرآن يبقى لنا كده لازم نقراه قراية جديدة. لازم نعيش معه. يعني تعالوا كده تعالوا اما نعيش مع اول سطر كده ربنا قاله في القرآن. اقرأ باسم ربك الذي خلق. يعني يعني ايه اول سطر في القرآن؟ يعني ايه اول اية نزلت في القرآن؟ يعني ايه اول
ربنا امر به البشر. مش نفسك تعرفيه. اول حرف نزل. ايه اول حرف نزل من ربنا للناس؟ ايه اول اسم ربنا قاله عن نفسه للناس ايه اول صفة ربنا وصف بها نفسه للناس؟ ايه اول اول حاجة انت بتعرفي المعاني الاولى اللي لازم تبقى اول معنى تلبس قلب وقلبك
اول معانا لازم يلمس لازم قلوبنا تبقى بكر كده وهي بتتعامل مع المعاني دي. انما ربنا بيقول اقرأ اول امر في القرآن اقرأ. يبقى اول في القرآن علم. يبقى الدين يا اخوانا المعجزة بتاعتنا هي القرآن. احنا مش معجزتنا شق بحر ولا معجزتنا قرآن. والقرآن ده علم. يعني الامة دي معجزتها علمية. يعني ما ينفعش
الامة دي تبقى اخر امة في العلم في الدنيا. ده احنا المفروض نبقى لان معجزتنا اصلا علمية. لما ربنا يقول اقرأ يبقى ما يجيش اخ يدروش لي بقى. يبقى ما تجيش اخت تفهم
من الالتزام ما هو الا شوية مشاعر ومش لاقية قلبي ومش لاقي قلبي. الكل بيتحصن الكل بيتبنى الكل بيقرا. الكل بيتعلم الملحدين الوقتي بيتكلموا بالعلم ويقول لك كلمني كلمني كلام علمي واشوف انت بتقول ايه وانا بقول ايه. الكل بيتبنى انت لازم تتبني
يبقى ربنا سبحانه وتعالى وهو بيتكلم عن اول امر في القرآن اول امر في القرآن ايه ؟ اقرأ اقرأ اول امر في القرآن اقرأ يعني معناها غير شخصيتك. معناها انت لازم تكون انسان واقعي. انسان بتفكر ازاي تتبنى. طيب ده اول امر في القرآن. طيب اول آآ
يعني اول اول حرف في القرآن باسم ربك الباء الاستعانة. يعني كأن اول حرف في القرآن انت مش هتقدر تعمل حاجة من غير ربنا. بالله هتقدر تعمل كل حاجة. طب يعني ايه برضه باسم ربك؟ يعني اسم ربنا ده هو الطاقة اللي هيديك طاقة تقدر تواجه بها الحياة. يعني اول حرف في القرآن
حللت مشكلة العزيمة. عايزة يبقى عندك عزيمة. عايز يبقى عندك ارادة. عايزة يبقى عندك قوة في مواجهة الحياة. اتصل باسماء الله. اتصل بالاسماء الحسنى. اتصل بذكر الله سبحانه وتعالى لو عايز يبقى عندك
عزيمة في مواجهة الحياة. لو عايزة يبقى عندك عزيمة في مواجهة الحياة يبقى الباء هو الحل. الاتصال بذكر الله سبحانه وتعالى. طب اول صفة ربنا وصف بها نفسه في الكورة قال ايه الذي خلق يعني الكون التدبر في الكون ما فيش مؤمن من غير تدبر هيقدر يوصل لربنا. ما فيش حد هيوصل لربنا من غير ما يبص في السما
طب اول اسم من اسماء الله الحسنى جه في القرآن ايه؟ بسم ربك الذي خلق خلق الانسان من علق اقرأ وربك الاكرم. كلمة الاكرم بس الاكرم ما جتش غير بعد اقرأ. يعني عايز تشوف كرم ربنا لازم تبدأ انت الاول. يعني ابدأ اوعى تستنى ان الخطوة الاولى هي اللي تجي لك. اوعى تستنى انك
مكانك وايدي معجزة تغير لك حياتك. ابدئي خد خطوة في تغيير حياتك. يعني صورة العرق يا جماعة في بدايتها بتغير عقليتك تتغير شخصيتك عشان كده اول كلمة في السورة اقرأ. واخر كلمة في السورة اسجد كلا لا تطعه واسجد واقترب اقرأ واسجد. العلم
لازم يقربك من ربنا. العلم لازم يزودك في العبادة. في بعض الاخوة كده لما يطلب علم تلاقيه يبدأ يبدع الناس ويبقى قاسي ويبدأ بقى ايه يعني ايه يشمئز من الناس لا يا حبيبي ان العلم المفروض يقربك من ربنا ويقربك من الناس. ويزودك رحمة ويزود قلبك رحمة. السمرة بتاعته فين
سورة العلق بتتكلم عن راسين. راس رمت صاحبها في جهنم وراس رفعت صاحبها للفردوس الاعلى. قال تعالى كلا لان لم ينته لنسفعا المعصية هتجيب راسه نرميها في جهنم. ده ابو جهل اللي عانت. وفيه راس رفعت صاحبها للجنة. كلا لا تطعه واسجد حط راسك في الارض
راسين دماغك هتوديكي لفين ؟ دماغك هتبقى سبب انك تدخل الجنة ولا تدخل النار. بتفكر بالطريقة اللي ربنا يرضى عنها ولا بالطريقة اللي شهواتك ترضى اختياراتك في الحياة شكلها ايه ؟ عايزين نقرا يا جماعة. عايزين نقرا القرآن صح. عايزين نقرا القرآن قراية تقربنا من ربنا. يبقى اللي انا عايز اقوله دلوقتي ايه ؟ وصلت
مع القرآن وصلت لفين مع كلام ربنا؟ وصلت لفين مع كتاب ربنا؟ رابع نقطة. وصلت لفين مع الزكر؟ دي سؤال خطير جدا. سؤال في غاية الخطورة لما ربنا رزقني الحج السنة دي اللهم لك الحمد بعد ما عملنا سلسلة ادركوا اللحظة الفارقة. فالمعنى في زهني والواحد بيطوف اول ما يروح هناك بقى آآ
بفضل الله انا قاعد اقول يا رب الزكر ده لحزة فارقة. يبقى انا عايز اركز في الزكر. انا عايز اشوف الزكر ده هيعمل في حياتي ايه. انا اول مرة في حياتي
خد بالي ان ربنا ادانا عشر تيام للامة كلها عشان نعيش مع كلمة الله اكبر. عشان كلمة الله اكبر بس. عشان نعرف يعني ايه الله اكبر من كل شيء. الله اكبر من اي حد. وانا باقول الله اكبر. حتى افكر كده. طب الله اكبر من اي حد. يعني انا الوقتي لو قالوا لي
زوجتك مسلا اللي انت سبتها او ولادك حبايبك اللي انت سافرت وسبتهم لو هم الوقتي في الفندق ده وقاعدين مستنيينك هتجري فرحان المفروض انك تجري على ربنا فرحان اكتر ليه؟ لان ربنا اكبر اكبر في ايه؟ هيديك سعادة اكبر. هيديك عطاءات اكبر. ربنا اجل واعزم. اول مرة احس ان كلمة الله اكبر دي ممكن
تغير وجهة حياتك كلها. عشان كده سيدنا ابراهيم لما قال لما بص للشمس وقال هذا اكبر وبعد كده اكتشف ان ربنا اكبر من كل شيء قال وجهت وجهي. عشان كده ربنا قال لسيدنا محمد في اول قرآن نزل وربك فكبر. عشان كده كلمة الله اكبر دي علاج جبار. وصلت لفين
الذكر اتفتح لك ابواب ان الذكر انت وصلت لايه في ورد الزكر بتاعك. بتذكر ربنا الذكر بقى بيمسل طاقة. الذين امنوا وتطمئن قلوبهم بذكر الله. زكر ربنا هيملى قلبك اطمئنان. اقرأ باسم ربك زكر اسماء الله هيملى قلبك عزيمة. وصلت لفين في
ربنا سبحانه وتعالى عشان كده يعني شف ربنا بيقول ايه ازا جاء نصر الله والفتح ورأيت نصر جه اهو ورأيت الناس يدخلون في في دين الله افواجا. حلم حياتك يا ايها الداعية تحقق. الشباب راجعين لربنا. ملايين الشباب اللي قاعدين دلوقتي على صفحات الفن
والاغاني المحرمة والمواقع السيئة جايين عايزين يرجعوا لربنا ويوصلوا لربنا. سبحانه وتعالى وعايزين يتوبوا لربنا يعني النهاردة بالليل قاعد احلم ان بنات متبرجات يلبسوا النقاب وميت صاحي من النوم بقول يا رب هي دي رؤية يا رب تبقى رؤية. يا رب تبقى
الشباب بجد فيه فتح توبة هيرجع. لان الشباب اللي كان بيتوب في الرؤية دي. شباب بعيد جدا. شباب بعيد تماما لا يمكن حد يتخيل ان دول يفكروا في يعني لعل يا رب تبقى رؤيا ما تبقاش حديس نفس. ما يبقاش بس ان الواحد نفسه كده ان الناس تتوب لربنا فهو بيشوف الموضوع ده. لعل الله قادر. الله
قادر سبحانه وتعالى انه يفتح علينا. طب لما ييجي الفتح بقى فسبح بحمد ربك. الله! يعني مازا بعد النصر؟ زكر الله. طب مازا بعد الهزيمة بعد ايات احد في ال عمران الذين يذكرون الله قياما وقعودا وعلى جنوبهم. يعني زكر ربنا ده صاحبك في الحياة. فرحانة ازكري
ربنا زعلانة ازكري ربنا. اي زرف من الزروف واي حال من الاحوال زكر ربنا. سبحانه وتعالى لازم هو اللي يسيطر قلبك وعلى لسانك وعلى حياتك وعلى تفكيرك. وصلت لفين في زكر ربنا؟ وصلت لفين مع اخوانك؟ وصلت لفين مع اخواتك؟ وصلت لفين؟ يا اخواننا
عبادة اللي هتعزلك عن الدنيا يبقى مش دي العبادة المثمرة. العبادة اللي هتخليك تسيبي اخواتك وتستعلي عليهم وتستغني عنهم. وتقولي ما عدتش محتاجاهم في الوصول لربنا يبقى انت مش فاهمة العبادة. يبقى العبادة اللي تقربك من اخوانك هي دي العبادة اللي اثمرت في حياتك. وصلت لفين؟ اخر اية في سورة الفتح
اللي ربنا بيقول فيها في سورة الفتح هو ليه فتح على الصحابة؟ اسباب الفتح على هزا الجيل فربنا بيقول محمد رسول الله عليه الصلاة والسلام. والذين مع قالوا مع ده اللي كان معه للنهارده ابو بكر. اشداءه على الكفار قالوا ده عمر رحماء بينهم قالوا ده عثمان تراهم ركعا سجدا قالوا ده عليه
ابن ابي طالب اكتر معنى هزني في التفسير ده ان ان العلماء قالوا ان كل كلمة في الاية طبقها جزء من الصحابة. مش كل الصحابة طبقوه كل الاية. يعني السورة الجميلة اوي. السورة المبهرة اللي
بتبهر قلوبنا في اخر سورة الفتح دي. مش واحد طبقها. ده مجموع تكامل وتعاون الصحابة. يعني الدين مش هيجي في الواقع غير لما نحط ايدنا في ايد بعض. كل واحد فيكم وكل واحدة فيكم هيبقوا طوبة في الصورة المبهرة اللي هتبهر العالم بدين الله
نعتبر العالم بالاسلام. يا اخوانا عايزين نعرف قيمتي سبب فتح ولا سبب خزلان. بسبب واحد جيش كامل اتخزل ومنع عنه المطر وبسبب واحد جيش كامل اتفتح له. ازاي؟ الاربعين الف اللي كانوا مع سيدنا موسى. لما منع عنهم المطر بسبب معصية واحد جواهم. وجيش واحد اتفتح له
سبب واحد انا فتحنا لك اي لاجلك فتحا مبينا. يعني ممكن انت تبقى سبب فتح علينا كلنا. وممكن انت تبقي سبب خزلان علينا كلنا انت سبب فتح ولا لأ ؟ لما ربنا بيتكلم في اخر سورة الفتح عن اسباب الفتح بيقول والذين معه. انت مع الدين! يعني ايه مع يعني لا يمكن يحصل ازمة للدين
لو يبقى فيها انت فين؟ انت فين؟ كل ازمات الدين اللي حصلت انت كنت فيها فين؟ انت فين؟ والفقراء مش لاقيين ياكلوا في مصر وفي صعيد مصر انت فين ؟ انت فين والمنكرات مالية الشوارع؟ والشباب قاعدين على القهاوي. مش لاقيين حاجة يعملوها. انت فين ؟ والبنات عادوا دلوقتي بيرجعوا لتبرج صارخ
عن ربنا صارخ واستعلان بالسفور. صارخ في الشوارع. انت فين؟ انت فين؟ والذين مع فين مع هنا؟ اشداء على الكفار. انت عندك قضية حق وبرضه انت عايشة في قضية ان في صراع حق وباطل وعندك رسالة في الحياة. رحماء بينهم. انت نسمة رحمة. ربنا جعلك بلسم رحمة على اخوانك
ولا يا اخوانا احنا يعني بنتوحش على بعض والعياذ بالله تراهم ركاعا سجدا. تراهم دي يعني اربعة وعشرين ساعة مرتبطين بالعبادة ومش ركعا وسجدا. ركاعا سجدا. انت فين؟ انت فين؟ عايزين نعرف انت سبب رحمة. سيماهم في وجوههم من اثر السجود. مش
الصلاة اسر السجود اسر السجود ان الوش يتملى نور بسبب الاتصال بنور السماوات والارض. ان الوش يتملى السكينة بسبب الاتصال بالله القادر ان الوش يتملى فرحة واستبشار وضحك في وش الناس كلها. بسبب الاتصال برحمة الله والامل كله. ان الوش يتملى عزيمة بسبب
الاتصال برب العالمين اللي كلفنا بالرسالة وبنصرة دين ربنا. وش الساجدين غير وش غير الساجدين. وش الناس اللي بيطولوا في السجود في قيام الليل غير وش غيرهم. انت يعني اتغيرت. انت سبب للفتق يا جماعة. ابو بكر كان بيموت في المدينة. والفرصة
بينهاروا على ايد سعد ابن ابي وقاص في العراق. والروم بينهاروا على ايد خالد ابن الوليد في الشام. بيموت. والرسالة مكملة. لان له اخوان الرسالة من بعده. انت لو مت دلوقتي وما لكيش اخوات انت وهو. انت وهم فريق واحد. انت لو مت دلوقتي وما لكش فريق انت جزء منه وفي سنة واحدة
رسالتك ماتت بموتك. دعوتك ماتت بموتك. اهدافك للدين واحلامك للدين. ماتت بموتك. التلاتة لما اتقفل عليهم الصخرة. لما قالوا طلبت دعاء تلاتة زلزل باب الصخرة وربنا فتح لهم بسببه. لو كان لقى واحد لوحده ما كانش قدر يبقى وصلت لفين مع اخوانك. بعد كده
وصلت لفين ؟ في استعمال ربنا لك لنصرة الدين. اوعوا يكونوا يا جماعة ربنا ما استعملناش لسة. ربنا استعملك يعني في حديس وان كان السيوطي الف نظره آآ في في سنده
قال ام سليم راحت للنبي عليه الصلاة والسلام انما الاصل سابت يعني الحدس صحيح. راحت للنبي عليه الصلاة والسلام قالت له يا رسول الله ما من احد من الانصار الا واتحفك تحفة
كل واحد من الانصار جه اداك هدية يا رسول الله يعبر لك بها عن حبه لك وانتماؤه لدعوتك. واني لم اعطك شيئا وان اليك ان اهبك ابني انس يخدمك. خد ابن انس يا رسول الله. خادم خدام عندك يا رسول الله. ادته ابنها. ادت للنبي عليه الصلاة والسلام
يخدم الدعوة ويخدم الداعية وينصر دين ربنا مع النبي عليه الصلاة والسلام. انت قدمت لدين ربنا ايه قدمت لدين ربنا ايه؟ ايه اللي انت قدمته لدين الله سبحانه وتعالى؟ لما جه راجل في صحيح البخاري ومسلم جه راجل مقنع بالحديد فقال يا رسول الله عليه الصلاة والسلام
اسلم واقاتل ام اقاتل واسلم؟ يا رسول الله انا عايز انزل اقاتل. ينفع اقول لا اله الا الله وبعد كده انزل اقاتل ولا ما ينفعش لازم اقاتل الاول عشان ربنا يقبل اسلامي. الراجل ده فكره راقي جدا يا جماعة. عارفين معنى سؤاله ايه؟ هو يا رسول الله ربنا يقبل مني لا اله الا الله
من غير ما اقدم تمن. يعني انزل اقاتل الاول واقدم تمن لربنا. وبعد كده ينفع بقى ربنا يقبل مني. لا اله الا الله يا رسول الله. قالوا لا طبعا قل الاول لا اله الا الله. اسلم
ثم قاتل فقاتل فاسلم فقاتل فقتل. فقال النبي صلى الله عليه وسلم عمل قليلا واجر كثيرا. شوفوا الناس فاهمة ان الدين ده مش ببلاش فاهمة ان الانتماء للدين ده مش ببلاش. قدمت الدين ربنا ايه عشان تنتمي له. قدمت لدين ربنا ايه عشان تقول انا مسلم انا من المسلمين. يبقى
وصلت لفين ؟ وصلت لفين في انتماءك للدين ده ؟ وصلت لفين في غيرتك على المنكرات اللي قعدت مالية الشوارع ومالية بقلبك محروق شيرتي ايه المقطع الدعوي اللي انت شيرتيه اليومين اللي فاتوا دول؟ ايه الكلمة الدعوية اللي انت كتبتها وشيرتها لاصحابك شغالين في الدعوة ولا لأ؟ الفيس والسوشيال ميديا مجال دعوة جبار
اشتغلت شير علشان العالم يتغير. شيرت ايه؟ اشتغلت في ايه؟ وصلت صوت الدعوة لايه؟ انت اتكلمت في ايه؟ انت اتكلمت مع مين في ايه وصلت لفين ؟ في الدعوة الى الله. وصلت لفين ؟ في السبات. حتى الممات، في العزيمة على السبات على طاعة ربنا سبحانه وتعالى. شفتم
الصحابي في غزوة احد وهو بيموت وهو بينزف دمه وبيقول للصحابة اهذه موتة يرضى عنها رسول الله. اهذه موتى يرضى عنها رسول الله؟ صحابي بيقول سيدنا عكرمة بن ابي جهل بيموت في خيمة القتلى. خيمة
مرحب في في اليرموك. وبيقول اهذه موتى يرضى بها عني رسول الله. صلى الله عليه وسلم. لو انا قابلت النبي عليه الصلاة والسلام على الحوض هلاقيه راضي عني. صحابي تاني بيتقتل بيقول
يا رسول الله انا يا رسول الله كده خلاص قدمت. صحابي في غزوة احد بيقول اللهم خذ من دمي اليوم حتى ترضى. وابيضثر دمه بعد الغزوة وبيقول رضيت يا رب رضيت يا رب. رضيت يا رب. الناس دي يا جماعة كانت مصممة انها توصل. الناس دي ماتت موتة ابطال. الناس دي خاتمتها كانت خواتيم
جبارة وهي بتناجي ربنا لحزة الموت وبتقول يا رب انا كده وفيت. يا رب انا كده انا انا كده انت رضيت عني كده يا رب. انا قدمت دمي وروحي وحياتي اهو
يا رب رسالة الحب اللي كتبتها لك بدمي قبلتها مني يا رب. وصلت لفين ؟ في العزم. زدت ولا لأ ؟ انت بتزيد ولا لأ ؟ انس ابن النضر. اما باشوف
موقفه في بدر لما الصحابة كانوا خارجين وهو مشغول في التجارة. ما خرجش. احد ساب التجارة اول ما عرف ان فيه جهاد وجه ودخل لقى الصحابة بيتقطعم لانه دخل في نهاية المعركة. والصحابة بيتقتلم. وقاتل لحد ما اتقطع حتت ما حدش عرفه غير من صابع ايده. اخته عرفت
بقول يا رب انس ابن النضر المستوى الايماني بتاعه في احد جبار اعلى من مستواه في بدر بنقلة جبارة. يبقى ازا الصحابة كانوا على طول في زيادة. الصحابة على طول في علوه. انت زدتي. انت عليت اخر وقفة لنا. يعني اخر وقفة لنا يا جماعة. وصلت لفين؟ وصلت لفين مع ورد
اوراد العبادة يا اخوانا ان الذين قالوا ربنا الله ثم استقاموا استقاموا استمروا على الاوراد. استمروا فلا خوف عليهم ولا هم يحزنون ما تخافش عليه. ما تخافيش عليه. يا جماعة ربنا لما وصف نعيم السابقين قال فيهما عينان تجريان. على طول جريان ليه؟ لان السابقين عملهم
كان مستمر لما وصف نعيم اصحاب اليمين قال فيهما عينان نضاختان. النطح ان السما تمطر وتقف وتمطر وتقف. والنضغ اقوى من نطح يعني النضغ ان العين قاعدة تفور. وبعد كده تقوم تفور تاني وبعد كده تقوم تفور تالت. ها بس مش زي العينان التجريان في
القوة وفي الاستمرار ليه ؟ لان عملهم ما كانش في الاستمرار بتاع التانيين. انت عايزة ايه ؟ انت عايزة عينان تجريان ولا انت عايز عينان نضاختان ؟ انت عايز ايه ؟
لما جن عليه الليل ضلمت رأى رأى وصلت لفين في استعدادك للتضحية؟ ربنا بيقول لن تنالوا البر مش هتنال الجنة. لن تنالوا البر لن تنالوا عطاءات الله المنهمرة حتى تنفقوا مما تحبون. لحد ما تدي لربنا من وقتك الغالي. لحد ما تدي لربنا من عمرك من شبابك
من مالك من دمك من روحك من فكرك من مواهبك لن تنالوا البر عايز بر ربنا عايز احسان من المنهمر في الدنيا وفي الاخرة حتى تنفقوا مما تحبون. وصلت لفين ؟ كانت رسالة وقفنا معها الليلة يا جماعة
واحنا بنتكلم عن ماذا بعد اكبر موسمين عبادة في السنة هتعملي ايه التسع شهور الجايين دول؟ لازم نقف مع نفسنا الوقتي ونشوف احنا احنا وصلنا لفين ونجدد العزم يا جماعة احنا داخلين على مسئوليات ونهاية السنة بعد ايام. نهاية السنة الهجرية بعد ايام. عارفة يعني ايه نهاية السنة؟ يعني كفاية
كفاية نزيف للعمر بقى اقفي مع نفسك وفكري اقف مع نفسك. كفاية نزيف للعمر بقى. الشباب قاعدين يموتوا باعداد مهولة ليل نهار. كفاية نزيف للعمر. معك معك مين وانت داخل وانت داخلة السنة الجاية دي؟ مين صحبتك؟ اللي خلى عمر عمر ان صاحب ابو بكر واللي خلى ابو جهل واللي خلى ابو لهب ابو لهب انه
ابو جهل انت صحبتك مين؟ ركز هدفك ايه السنة دي؟ انت ناوي التسع شهور دول لحد رمضان هتعمل ايه؟ هتحفز ايه في القرآن؟ بعض اخواني عملوا مشروع حفز جزء معين من القرآن باليوم لحد رمضان. هتعمل ايه؟ هتركز لما الطفلين دخلوا غزوة بدر مصممين يقتلوا ابو جهل
قتلوه لانهم ركزوا هدفهم رغم انهم طفلين قتلوا فرعون الامة. ركزوا يا جماعة. محرم جاي اهو بعد ايام. محرم ده النبي عليه الصلاة والسلام. قال افضل الصيام بعد رمضان شهر الله المحرم. عاشوراء اللي بيكفر ذنوب سنة. التلات اللي بعد الجاي بازن الله. التلات اللي بعد الجاي. طبعا هنعمل ليلة على الفيس بازن الله سبحانه وتعالى
مسجد برضو بازن الله سبحانه وتعالى آآ على الصفحة الرسمية ان شاء الله بازن الله. يبقى ازا يا اخواني في الله لازم نركز لان احنا داخلين على محرم. السلف كانوا بيعظموا العشر
الاوائل من محرم زي العشرة الاوائل من ذي الحجة. زي العشر الاواخر من رمضان. المحرم ده من الاشهر الحرم لها فضل عن باقي الاشهر. والثواب بيزيد فيها وعقوبة المعصية بتزيد فيها. يبقى لازم نعرف ان احنا داخلين على موسم. لازم نعرف ان احنا في فترة وقفة مع النفس. لازم نعرف ان احنا في بداية الشتاء. خلاص يا جماعة كل سنة وانتم طيبين
الفرق بين العشاء والفجر بيكبر جدا. يعني قيام الليل بقى سهل جدا. بازن الله على الموفقين. والصيام بقى سهل جدا. لازم الغنيمة البريدة بتاعة الشتا دي نستغلها ونقمصها ونجتهد فيها اعظم الاجتهاد. يلا بقى نستنقز عمرنا يلا نلحق عمرنا يلا نوقف
تزيف العمر اللي احنا عايشين فيه. يلا يا جماعة وصلنا لفين وصلنا لفين ان شاء الله بازن الله الخميس الجاي ان شاء الله بازن الله على الصفحة الرسمية على الفيسبوك اللي هي الصفحة الرسمية للدكتور حازم شومان. الخميس الجاي عاملين لكم ليلة جميلة
كده مع بعض انا وانتم مع بعض ان شاء الله انا والشباب بقى اسمها فضفضة مع الشباب. فضفضة مع الشباب هتدخلوا ان شاء الله بازن الله الساعة تسعة بازن الله على الصفحة الرسمية
في الفيس ان شاء الله هتدخلوا الساعة تسعة ان شاء الله بازن الله. هستقبل مشاكلكم ونتحاور مع بعض ونفضفض مع بعض ونتكلم مع بعض حوار مفتوح بازن الله سبحانه وتعالى
الخميس الجاي الساعة تسعة ان شاء الله بازن الله. فضفضة مع الشباب عايزين نشد حيلنا. عايزين نجتهد الايام اللي احنا فيها دي ايام خطيرة جدا. ايام عظيمة ندعي ربنا. اللهم اللهم احسن ختامنا. اللهم ارزقنا حسن الختام يا رب العالمين. اللهم استعملنا ولا تستبدل بنا
اللهم اغفر لاخواننا الذين ماتوا في مركب رشيد يا رب. اللهم اغفر لهم وارحمهم. اللهم عافهم واعف عنهم. اللهم تقبل بل هم من الشهداء. اللهم اصلح احوال بلدنا يا رب. اللهم فرج كرب المكروبين في بلادنا يا رب. وفك اسر المأسورين
يا رب وارفع الظلم عن المظلومين. اللهم افتح ابواب الدعوة اليك. اللهم افتح لنا من ابواب الدعوة اليك ما ترضى به عنا. اللهم احملنا ولا تستبدل بنا. اللهم استعملنا ولا تستبدل بنا. رب اجعلنا لك صوامين. لك قوامين. لك ذكارين. لك
يا شكارين اللهم فرج كربنا. اللهم ازل الهم والغم عنا. اللهم اشف امراضنا. اللهم اجرنا وفرج كرب احبابنا اللهم ادي الدين عن المدين فينا. يا رب اجعل هذا العام عام فتح وبركة. اجعله عام نصر
ادد اجعله عام فرج وفتح يا رب. يا رب انصر الامة. انصر المسلمين. انصر اخواننا في سوريا. وفلسطين يا رب افتح ابواب الدعوة اليك في كل مكان برحمتك يا ارحم الراحمين. ربنا يحفزكم شبابنا وحشتونا
جدا جدا جدا. فرحان باللقاء ده اوي اوي اوي اوي. لان ده اول حاجة نرجع فيها لبعض. بعد الحج واحشني جدا. ان شاء الله بازن الله نتقابل مع بعض كتير
الفترة الجاية ان شاء الله بازن الله لحد ما نلتقي يوم الخميس الساعة تسعة مساء ان شاء الله على الصفحة الرسمية. فضفضة ان شاء الله سبحانك اللهم وبحمدك اشهد ان لا
اله الا انت استغفرك واتوب اليك. وربنا يوفقكم. جزاكم الله خير اه